ai4bharat/Pralekha huggingface dataset:
அறிவியல் மற்றும் தொழில்நுட்பத்துறை
பன்னடுக்கு உலோகக் கலவைகள், பூச்சுக்கள் போன்ற நானோமெக்கானிகல் பொருட்களைக் கண்டறியும் புதிய கருவி கண்டுபிடிப்பு
மத்திய அரசின் அறிவியல் மற்றும் தொழில் நுட்பத்துறையின் தன்னாட்சி நிறுவனமான சர்வதேச ஆராய்ச்சி மேம்பாட்டு மையம், தாதுக்களில் இருந்து உலோகத்தைப் பிரித்துப் பொடியாக்கிப் புதிய பொருட்களைத் தயாரிக்கும் பணியில் ஈடுபட்டுள்ளது. இந்த நிறுவனம், அமெரிக்காவின் ஓக் ரிட்சில் உள்ள நானோமெக்கானிக்ஸ் நிறுவனத்துடன் இணைந்து, பன்னடுக்கு உலோகக் கலவைகள், கலவைகள், பன்னடுக்கு பூச்சுக்கள் போன்ற நானோ-மெக்கானிக்கல் பொருட்களைக் கண்டறிவதற்கான மேம்படுத்தப்பட்ட கருவி ஒன்றை உருவாக்கியுள்ளது..
நானோ பிளிட்ஸ் முப்பரிமானம் எனப்படும் இந்தக் கருவி, விரிவான கண்ணாடி நாரால் வலுப்படுத்தப்பட்ட பல்படியக் கலவைகள், இரட்டை அடுக்கு உருக்கு, மென்மரம், மென்களிக்கல் உள்ளிட்ட மூல முறை சோதனையில் சிறப்பான பயன்களைக் கொடுத்துள்ளது. இந்த முறை உயர் செயல்திறன் கொண்டது என்பது இதன் முக்கிய அம்சமாகும். சில மணி நேர சோதனையிலேயே 10,000 தரவுப் புள்ளிகளை உருவாக்கக்கூடிய இம்முறை, இயந்திரம் சார்ந்த வழிமுறைகளைப் பயன்படுத்தி, செயல் படுத்தக்கூடியதாகும்.
நீண்ட வரிசை திறன் கொண்ட இந்தச் சோதனை முறை உயர் வேக நானோ உள்தள்ளல் சோதனைகளைச் செய்யும் திறன் பெற்றதாகும். இந்த உள்தள்ளல் சோதனை, கொடுக்கப்பட்ட பொருளின் மீள் குணகம், வலிமை ஆகியவற்றை ஒரு வினாடிக்கும் குறைந்த நேரத்திலேயே மதிப்பிடும் திறன் கொண்டது. இத்துடன் கூடுதலாக, பன்னடுக்கு உலோகக் கலவைகள், கலவைகள், பன்னடுக்கு பூச்சுக்கள் போன்றவை மற்றும் இயந்திரப் பொருட்களின் உள்ளீடுகளைக் கண்டறிவதற்கான, மேம்படுத்தப்பட்ட தரவு ஆய்வுகளை மேற்கொள்ளும் திறனையும் வழங்குகிறது.
மேலும் விவரங்களுக்கு , டாக்டர். சுதர்சன் பானி, spphani@arci.res.in என்ற இணையதளத்தில் தொடர்பு கொள்ளலாம்.
(Visitor Counter : 101
மனித வள மேம்பாட்டு அமைச்சகம்
ஆஸ்திரேலிய திறன் மற்றும் பயிற்சித் துறை அமைச்சரைச் சந்தித்த திரு. தர்மேந்திர பிரதான், வரலாற்று உச்சத்தில் உள்ள இந்தியா-ஆஸ்திரேலியா உறவுகளை வலுப்படுத்த அழைப்பு விடுத்தார்
விவசாயம், உலோகங்கள் மற்றும் சுரங்கம், புதிய மற்றும் புதுப்பிக்கத்தக்க எரிசக்தி போன்ற துறைகளில் கல்வி மற்றும் திறன்களில் ஒத்துழைப்பை விரிவுபடுத்துவது குறித்து விவாதிக்கப்பட்டது
ஆஸ்திரேலியா இந்தியா கல்வி மற்றும் திறன் கவுன்சிலின் 7-வது கூட்டம் இந்த ஆண்டு செப்டம்பரில் காந்திநகரில் நடைபெற உள்ளது
மத்திய கல்வி, திறன் மேம்பாடு மற்றும் தொழில் முனைவோர் துறை அமைச்சர் திரு. தர்மேந்திர பிரதான் இன்று புதுதில்லியில் ஆஸ்திரேலிய வெளியுறவு அமைச்சர் பிரெண்டன் ஓ'கானரை சந்தித்தார். கல்வி மற்றும் திறன் மேம்பாடு ஆகிய துறைகளில் இரு நாடுகளுக்கும் இடையே நடந்து வரும் ஒத்துழைப்புகள் குறித்தும், இந்த உறவுகளை எவ்வாறு விரிவுபடுத்துவது மற்றும் ஆழப்படுத்துவது என்பது குறித்தும் இரு அமைச்சர்களும் விவாதித்தனர்.
ஆஸ்திரேலியா அதன் இயற்கை வளங்களான கனிமங்களை நிர்வகித்த விதத்தையும், அதன் மக்களின் திறனை கட்டியெழுப்பிய விதத்தையும் பாராட்டிய திரு பிரதான், அத்தகைய செயல்முறைகளை இந்தியாவில் பிரதிபலிப்பதற்கான வழிகளை இரு நாடுகளும் ஆராய வேண்டும் என்றும், வளர்ந்து வரும் வேலைவாய்ப்பில் இளைஞர்களுக்கு பயிற்சி அளிக்க வேண்டும் என்றும் கூறினார். வேளாண் தொழில்நுட்பம், சுரங்கம், நீர் மேலாண்மை, புதுப்பிக்கத்தக்க எரிசக்தி மற்றும் வளர்ந்து வரும் தொழில்நுட்பங்களான செயற்கை நுண்ணறிவு மற்றும் ரோபோடிக்ஸ் போன்ற துறைகள் விரிவாக ஆராயப்படலாம் என்று அவர் சுட்டிக்காட்டினார். ஏற்கனவே வரலாற்று உச்சத்தில் உள்ள இந்தியா-ஆஸ்திரேலியா ஒத்துழைப்புக்கு இது சிறந்த தருணம் என்று அமைச்சர் வலியுறுத்தினார். இந்த ஆண்டின் தொடக்கத்தில் இரு நாடுகளுக்கும் இடையிலான தகுதியை பரஸ்பரம் அங்கீகரிப்பதற்கான ஒப்பந்தம் கையெழுத்திடப்பட்டதை நினைவுகூர்ந்த அவர், இரு நாடுகளுக்கும் இடையில் மாணவர்கள் மற்றும் திறமையான நபர்களின் இருவழி போக்குவரத்தை எளிதாக்கும் வகையில் அதைச் செயல்படுத்துமாறு அழைப்பு விடுத்தார்.
இந்த ஆண்டு செப்டம்பரில் காந்திநகரில் நடைபெறும் ஆஸ்திரேலியா-இந்தியா கல்வி மற்றும் திறன் கவுன்சிலின் 7 வது கூட்டத்தில் கலந்து கொள்ளுமாறு அமைச்சர் ஓ' கோனருக்கு திரு பிரதான் அழைப்பு விடுத்துள்ளார். இரு நாடுகளுக்கும் இடையிலான கல்வி மற்றும் திறன் மேம்பாட்டில் ஒத்துழைப்பை மேலும் ஊக்குவிக்க இந்த சந்திப்பு ஒரு வாய்ப்பை வழங்கும் .
இரு நாடுகளுக்கும் இடையிலான ஒத்துழைப்பை ஆழப்படுத்துவது குறித்தும் அமைச்சர் ஓ'கானர் பேசினார். மாணவர்களின் நடமாட்டத்தை மீட்டெடுப்பது தனது நாட்டிற்கு முன்னுரிமை அளிப்பதாகவும், அவர்களின் விசா செயல்முறையை மிகவும் திறமையானதாக மாற்ற அவர்கள் பணியாற்றி வருவதாகவும் அவர் கூறினார்.
பிரதமர் திரு. நரேந்திர மோடியின் தலைமையின் கீழ், இந்தியாவும் ஆஸ்திரேலியாவும் சமீபத்திய ஆண்டுகளில் உறவுகளை வலுப்படுத்தியுள்ளன . கல்வி மற்றும் திறன் தகுதிகளை பரஸ்பரம் அங்கீகரித்தல், டீக்கின் பல்கலைக்கழகம் இந்தியாவுக்கு வருவது, திறன் மேம்பாட்டில் தொடர்ந்து விரிவடைந்து வரும் ஒத்துழைப்பு ஆகியவை சமீபத்தில் நிகழ்ந்துள்ளன.
நிதி அமைச்சகம்
பணப் பரிமாற்ற விகித அறிவிக்கை எண் 46/2020 – சுங்கம் 
சுங்கவரிச் சட்டம் 1962ன்  பிரிவு 14 வழங்கியுள்ள அதிகாரத்தைச் செயல்படுத்தவும் 6 மே 2020 தேதியிட்ட அறிவிக்கை எண் 41/2020 சுங்கத்தை  நீக்கியும்  மறைமுக வரிகள் மற்றும் சுங்க வரிகளின் மத்திய வாரியம் இங்கே இணைக்கப்பட்டுள்ள அட்டவணை I மற்றும் அட்டவணை II ஒவ்வொன்றிலும் வரிசை ல் குறிப்பிட்டுள்ள ஒவ்வொரு அந்நிய நாட்டு பணத்துக்குமான இந்திய பணமதிப்பு அல்லது இந்திய பண மதிப்புக்கான அயல்நாட்டு பணமதிப்பு ஆகியவற்றுக்கான பரிமாற்ற விகிதமானது வரிசை ல் உள்ள தொடர்புடைய பதிவுக்கு எதிராகக் குறிப்பிடப்பட்டுள்ள விகிதமாக இருக்கும் என்றும் இது சரக்குகளை இறக்குமதி செய்வது மற்றும் ஏற்றுமதி செய்வது தொடர்பாக அந்தப் பிரிவில் சொல்லப்பட்டுள்ள நோக்கத்துக்கு உரியதாகும் என்றும் இது 22 மே 2020 முதல் அமலுக்கு வரும் என்றும் நிர்ணயித்துள்ளது.
(Visitor Counter : 155
பணியாளர் நலன், பொதுமக்கள் குறை தீர்ப்பு மற்றும் ஓய்வூதியங்கள் அமைச்சகம்
லடாக் துணைநிலை ஆளுநர் - திரு.ஜிதேந்திர சிங் சந்திப்பு
மத்திய அரசின் திட்டங்கள் குறித்து ஆலோசனை
லடாக் துணைநிலை ஆளுநர் திரு.ஆர்.கே.மாதுர், வடகிழக்குப் பிராந்திய வளர்ச்சித்துறை அமைச்சர்  திரு.ஜிதேந்திர சிங்கை சந்தித்து, மத்திய அரசின் நிதியில் லடாக்கில் மேற்கொள்ளப்படும் வளர்ச்சித் திட்டங்கள் குறித்து ஆலோசனை மேற்கொண்டார்.
தில்லியில் நடைபெற்ற இந்த சந்திப்பின்போது லடாக் யூனியன் பிரதேசம் தொடர்பான பிரச்னைகள் குறித்து விவாதிக்கப்பட்டது. லடாக் தன்னாட்சி மலை மேம்பாட்டு கவுன்சில் தேர்தலைத் தொடர்ந்து இப்போது ஏற்பட்டுள்ள சூழல் குறித்தும் திரு.ஜிதேந்திர சிங்கிடம் துணைநிலை ஆளுநர் விளக்கினார். லடாக்கில், மத்திய அரசு நிதியில் மேற்கொள்ளப்படும் திட்டங்களில் ஏற்பட்டுள்ள முன்னேற்றங்கள் குறித்தும் அவர் எடுத்துக் கூறினார். லடாக் தன்னாட்சி மலை மேம்பாட்டு கவுன்சில் தேர்தல் அமைதியான முறையில் நடைபெற்றதற்கு பிரதமர் திரு.நரேந்திர மோடி தெரிவித்த பாராட்டுகளையும் துணைநிலை ஆளுநரிடம் மத்திய அமைச்சர் திரு.ஜிதேந்திர குமார் தெரிவித்தார்.
மேலும் தகவல்களுக்கு இந்த ஆங்கில செய்திக் குறிப்பைக் காணவும்;
https://pib.gov.in/PressReleasePage.aspx?PRID=1672001
------
(Visitor Counter : 103
சிறப்பு சேவைகள் மற்றும் கட்டுரைகள்
ராணிப்பேட்டையில் அஞ்சல் துறை ஊழியர்கள் ரத்த தானம்
அரக்கோணம் மற்றும் வேலூர் கோட்ட அஞ்சல் துறை சார்பில் ராணிப்பேட்டை தலைமை தபால் நிலையத்தில் இன்று  ரத்ததான முகம் நடைபெற்றது. அரக்கோணம் கோட்ட அஞ்சல் துறை கண்காணிப்பாளர் திரு சிவசங்கர் மற்றும் அவரது மனைவி திருமதி சரிதா ஆகியோர் ரத்ததானம் வழங்கி முகாமைத் தொடங்கி வைத்தனர்.
அஞ்சல் துறையின் பல்வேறு சங்கத்தின் ஊழியர்கள் இந்த முகாமில் பங்கேற்று ரத்ததானம் வழங்கியதோடு, புற்றுநோய் சிகிச்சைக்குத் தேவையான ப்ளாஸ்மா தானமும் அளித்தனர். இந்த முகாமில் ரத்ததானம் வழங்கியவர்களுக்கு மரக்கன்றுகள் வழங்கப்பட்டன.
பட விளக்கம்:
அரக்கோணம் தபால் அலுவலகங்கள் கண்காணிப்பாளர் திரு சிவசங்கர் மற்றும் அவரது மனைவி திருமதி சரிதா ஆகியோர் இரத்த தானம் செய்கின்றனர்
(Visitor Counter : 88
பிரதமர் அலுவலகம்
சித்தரஞ்சன் தேசிய புற்றுநோய் நிறுவனத்தின் 2-வது வளாகத்தை கொல்கத்தாவில் 7, ஜனவரியில் பிரதமர் தொடங்கி வைக்க உள்ளார்
இந்த வளாகம், குறிப்பாக நாட்டின் கிழக்கு மற்றும் வடகிழக்கு மாநிலங்களைச் சேர்ந்த புற்றுநோயாளிகளுக்கு விரிவான சிகிச்சை அளிக்கும்
நாடு முழுவதும் சுகாதார வசதிகளை விரிவுபடுத்தி மேம்படுத்துவதென்ற பிரதமரின் தொலைநோக்குப் பார்வையின்படி இது அமைக்கப்படுகிறது
சித்தரஞ்சன் தேசிய புற்றுநோய் நிறுவனத்தின் 2-வது வளாகத்தை கொல்கத்தாவில் 7, ஜனவரி 2022 அன்று பிற்பகல் 1 மணியளவில் பிரதமர் திரு.நரேந்திர மோடி காணொலி வாயிலாக தொடங்கி வைக்க உள்ளார்.
நாட்டின் அனைத்துப் பகுதிகளிலும், சுகாதார வசதிகளை விரிவுபடுத்தி, மேம்படுத்துவதென்ற பிரதமரின் தொலைநோக்குப் பார்வையின்படி சித்தரஞ்சன் தேசிய புற்றுநோய் நிறுவனத்தின்
2-வது வளாகம் அமைக்கப்பட உள்ளது.
சித்தரஞ்சன் தேசிய புற்றுநோய் நிறுவனத்தில் சிகிச்சைக்கு வரும் புற்றுநோயாளிகளின் எண்ணிக்கை வெகுவாக அதிகரித்து வந்ததால், இதனை விரிவுபடுத்த வேண்டிய தேவை உள்ளதென சில காலமாக உணரப்பட்டு வந்தது. இரண்டாவது வளாகம் அமைக்கப்படுவதன் மூலம் இந்த தேவை பூர்த்தி செய்யப்படும்.
சித்தரஞ்சன் தேசிய புற்றுநோய் நிறுவனத்தின் இரண்டாவது வளாகம் ரூ.530 கோடி செலவில் கட்டப்பட உள்ளது, இதில் 75:25 என்ற விகிதத்தின் அடிப்படையில், ரூ.400 கோடி மத்திய அரசால் வழங்கப்படும். எஞ்சிய தொகையை மேற்குவங்க மாநில அரசு வழங்கும். புற்றுநோயை கண்டறிதல், எந்த நிலையில் உள்ளது என்பதை அறிதல், சிகிச்சை அளித்தல், தொடர் சிகிச்சை போன்றவற்றுக்கான அதிநவீன வசதிகளைக் கொண்ட 460 படுக்கை வசதியுடைய விரிவான புற்றுநோய் சிகிச்சை மையமாக இந்த வளாகம் திகழும். இந்த வளாகத்தில், அணு மருத்துவம் , 3.0 டெஸ்லா எம்ஆர்ஐ, 128 ஸ்லைஸ் சிடி ஸ்கேனர், ரேடியோநியூக்லைடு சிகிச்சைப் பிரிவு, என்டோஸ்கோபி அறை, நவீன பிராக்கிதெரபி பிரிவு உள்ளிட்ட அதிநவீன வசதிகள் ஏற்படுத்தப்படும். இந்த வளாகம் அதிநவீன புற்றுநோய் ஆராய்ச்சி மையமாகவும் திகழ்வதுடன், நாட்டின் கிழக்கு மற்றும் வடகிழக்கு மாநிலங்களைச் சேர்ந்த புற்றுநோயாளிகளுக்கு விரிவான சிகிச்சை அளிப்பதாகவும் அமையும்.
(
பிரதமர் அலுவலகம்
பிற்படுத்தப்பட்ட வகுப்பைச் சேர்ந்த நாடாளுமன்ற உறுப்பினர்களின் பிரதிநிதிகள் மற்றும் தலைவர்கள் பிரதமருடன் சந்திப்பு
பிற்படுத்தப்பட்ட வகுப்பைச் சேர்ந்த நாடாளுமன்ற உறுப்பினர்களின் பிரதிநிதிகள் மற்றும் பா.ஜ.க. தலைவர்கள் பிரதமர் திரு. நரேந்திர மோடியை இன்று புது தில்லியில் சந்தித்தனர்.
பிற்படுத்தப்பட்ட வகுப்பினருக்கான தேசிய ஆணையத்துக்கு அரசியலமைப்பு அந்தஸ்து அளித்ததற்காக பிரதிநிதி உறுப்பினர்கள் பிரதமருக்கு பாராட்டு தெரிவித்தனர். இந்த வரலாற்று நடவடிக்கை பிற்படுத்தப்பட்ட வகுப்பைச் சேர்ந்த சமூகத்தினரை வலுபடுத்த உதவும் என்று கூறினர்.
பிரதிநிகளின் பாராட்டுகள் மற்றும் ஆதரவிற்காக அவர்களுக்கு பிரதமர் நன்றி தெரிவித்தார். பிற்படுத்தப்பட்ட வகுப்பைச் சேர்ந்த சமூகத்தினரின் உயர்விற்காக குறிப்பாக சமூகத்தின் அடித்தட்டில் உள்ள மக்களுக்காக தொடர்ந்து பணிபுரியுமாறு பிரதமர் பிரதிநிதிகளை கேட்டுக்கொண்டார். மேலும், இந்த சமொகத்தினரிடையே அவர்களுக்கான உரிமை குறித்த விழிப்புணர்வை ஏற்படுத்துமாறு பிரதமர் கேட்டுக்கொண்டார்.
மத்திய அமைச்சர் திரு. தர்மேந்திர பிரதான் மற்றும் மத்திய இணை அமைச்சர்  திரு. சந்தோஷ் குமார் கங்குவார் ஆகியோரும் இந்த சந்திப்பின்போது உடன் இருந்தனர்.
(Visitor Counter : 136
சாலைப் போக்குவரத்து மற்றும் நெடுஞ்சாலைத்துறை அமைச்சகம்
நிலையான சுற்றுச்சூழலை ஏற்படுத்துவதற்காக இந்திய தேசியநெடுஞ்சாலை ஆணையம் மேற்கொண்ட நடவடிக்கைகளின் முதல் அறிக்கை
2021-22 ஆம் நிதியாண்டுக்கான இந்திய தேசிய நெடுஞ்சாலை ஆணையத்தின்  நிலையான சுற்றுச்சூழலுக்கான அறிக்கையில் மேற்கொள்ளப்பட்ட சுற்றுச்சூழல் மற்றும் சமூக மேம்பாட்டுக்கான முன்முயற்சிகள் உறுதி செய்யப்பட்டிருப்பதை எடுத்துரைக்கிறது. இந்த அறிக்கையை மத்திய சாலைப் போக்குவரத்து மற்றும் நெடுஞ்சாலைத் துறை அமைச்சர் திரு.நிதின் கட்கரி அண்மையில் வெளியிட்டார்.
இந்த அறிக்கையில் சுற்றுச்சூழல் மற்றும் ஆற்றல் எரிசக்தி சேமிப்புக்காக என்எச்ஏஐ மேற்கொண்ட பல்வேறு முனைப்பான நடவடிக்கைகள் முன்னிறுத்தப்பட்டுள்ளன. 2019-20 நிதியாண்டு முதல் 2021-22 ஆம் நிதியாண்டு வரையிலான காலகட்டத்தில் நேரடி வாயு உமிழ்வு 18.44 சதவீதமும், எரிபொருள் நுகர்வு 9.49 சதவீதமும் குறைக்கப்பட்டிருக்கிறது. மேலும் சுத்தமான மற்றும் பசுமை எரிசக்தி வளங்களை மேம்படுத்துவதற்காக, மறைமுக வாயு உமிழ்வை குறைக்கும் பணிகளில் என்எச்ஏஐ தொடர்ச்சியாக ஈடுபட்டு வருகிறது.
போக்குவரத்து வாயிலான பசுமை இல்ல வாயு உமிழ்வு 2020-21 ஆம் நிதியாண்டில் 9.7 சதவீதமும், 2021-22 ஆம் நிதியாண்டில் 2 சதவீதமும் குறைந்திருக்கிறது.
தேசிய நெடுஞ்சாலைகளை கட்டமைப்பதில் மறுசுழற்சி செய்யப்பட்ட பொருட்களை பயன்படுத்தும் முயற்சிகளை என்எச்ஏஐ மேற்கொண்டு வருகிறது. குறிப்பாக தேசிய நெடுஞ்சாலை பணிகளில், கடந்த 3 ஆண்டுகளுக்கும் மேலாக சாம்பல் மற்றும் பிளாஸ்டிக் கழிவுகள் பயன்பாட்டை என்எச்ஏஐ அதிகரித்து வருகிறது. அதே நேரத்தில் பெட்ரோலியம் போன்ற கருப்பு மற்றும் பழுப்பு நிறத்திலான மறுசுழற்சி செய்யப்பட்ட ஆஸ்பால்ட் எனப்படும் பெட்ரோலியப் பொருட்கள் பயன்பாட்டை என்எச்ஏஐ ஊக்குவித்து வருகிறது.
மனிதர்களுக்கும், விலங்குகளுக்கும் இடையிலான மோதல் போக்கை குறைக்கும் வகையிலும், வனவிலங்கு பாதுகாப்பை உறுதி செய்ய ஏதுவாகவும் கடந்த 3 ஆண்டுகளில் 20 மாநிலங்களில் 100-க்கும் மேற்பட்ட வனவிலங்கு வழித்தடங்களை உருவாக்கி நிலையான சுற்றுச்சூழலுக்கான வளர்ச்சியை உறுதி செய்துள்ளது.
கடந்த பல ஆண்டுகளாக தேசிய நெடுஞ்சாலைகளில் சுற்றுச்சூழலுக்கு உகந்த நடவடிக்கையாக மரக்கன்று நடும் பணியை என்எச்ஏஐ மேற்கொண்டு வருகிறது. இதன்படி 2016-17ஆம் நிதியாண்டு முதல் 2021-22 ஆம் நிதியாண்டு வரையிலான காலக்கட்டத்தில் தேசிய நெடுஞ்சாலைகளில் மரக்கன்று நடுவது கணிசமாக அதிகரித்துள்ளது. 2021-22 ஆம் வரையிலான காலக்கட்டத்தில் வாகனங்களிலிருந்து வெளியேறும் வாயு உமிழ்வின் பாதிப்பை கட்டுப்படுத்த ஏதுவாக சுமார் 2.74 கோடி மரக்கன்றுகள் நடப்பட்டுள்ளன.
இப்பணிகளில் சுயஉதவிக் குழுக்கள், மாநில கிராம வாழ்வாதார இயக்கம், தன்னார்வ தொண்டு நிறுவனங்கள் ஆகியவற்றையும் என்எச்ஏஐ ஈடுபடுத்தி உள்ளது. கடந்த 2022 ஆம் ஆண்டு ஜூலை மாதம் என்எச்ஏஐ நடத்திய ஒருநாள் தேசிய அளவிலான மரம் நடும் விழாவில் சுமார் 1.1 லட்சம் மரக்கன்றுகள் நடப்பட்டன. இதற்காக நாடு முழுவதும் 114 இடங்கள் அடையாளம் காணப்பட்டன.
குடியரசுத் தலைவர் செயலகம்
போடோ சாஹித்ய சபாவின் 61-வது வருடாந்திர மாநாட்டில் குடியரசுத்தலைவர் பங்கேற்பு
அசாம் மாநிலம் தாமல்பூரில், போடோ சாஹித்ய சபாவின் 61-வது வருடாந்திர மாநாட்டில் குடியரசுத்தலைவர் திரு ராம் நாத் கோவிந்த் இன்று  கலந்து கொண்டு சிறப்பித்தார்.
இந்நிகழ்ச்சியில் உரையாற்றிய குடியரசுத் தலைவர், மத்திய அரசு மற்றும் வடகிழக்கு மாநில அரசுகளின் கூட்டு முயற்சியால் இந்தப் பிராந்தியத்தில் நல்லிணக்கம் மற்றும் அமைதியான சூழல் வலுப்பெற்று வருவதாக தெரிவித்தார். இந்த மாற்றத்தில் வளர்ச்சிப் பணிகள் முக்கிய பங்கு வகிப்பதாகவும் அவர் குறிப்பிட்டார். இந்த மாற்றத்தை ஏற்படுத்தியதற்காக மத்திய அரசு, மாநில அரசுகள் மற்றும் இந்த பிராந்தியத்தில் வசிக்கும் மக்களுக்கு அவர் பாராட்டுத் தெரிவித்தார்.
போடோ இயக்கத்தின் தந்தை என்றழைக்கப்படும் உபேந்திர நாத் பிரம்மாவின் நினைவு தினம் மே ஒன்றாம் தேதி வருவதால் மே மாதம் போடோ மக்களுக்கு மிக முக்கியமான மாதம் என்றும் குடியரசுத்தலைவர் குறிப்பிட்டார். “வாழு வாழவிடு” என்ற கருத்தைப் பரப்பியவர் போடோ இயக்கத்தின் தந்தை என்றும் அவர் கூறினார். போடோ இயக்கத்தின் சுயமரியாதையை விட்டுக்கொடுக்காமல், அனைத்து சமுதாயத்திருனருடனும் நல்லிணக்கத்தை பராமரிக்க வேண்டும் என்ற அவரது கருத்துக்கள் இன்றைக்கும் பொருந்துவதாக உள்ளது.
போடோ மொழி, இலக்கியம் மற்றும் கலாச்சாரத்தை வலுப்படுத்துவதில் போடோ சாஹித்ய சபா, கடந்த 70 ஆண்டுகளாக அளப்பரிய பங்காற்றி வருவதாகவும் குடியரசுத்தலைவர் தெரிவித்தார். போடோ சாஹித்ய சபையின் நிறுவனத் தலைவரான ஜாய் பத்ர ஹக்சர் மற்றும் பொதுச் செயலாளர் சோனாராம் தோசென் ஆகியோர் போடோ மொழிக்கு அங்கீகாரம் பெற அரும்பணியாற்றியவர்கள் என்றும் அவர் கூறினார். பள்ளிகளில் பயிற்று மொழியாக போடோ மொழியை ஆக்குவதிலும், உயர்கல்வியில் இதனைக் கொண்டுவருவதிலும் இந்த சபை முக்கிய பங்காற்றியுள்ளது.
போடோ மொழியில் சிறப்பான பங்களிப்பை வழங்கியமைக்காக இதுவரை 17 எழுத்தாளர்கள் சாஹித்ய அகாடமி விருது பெற்றிருப்பதை சுட்டிக்காட்டிய குடியரசுத்தலைவர் , இவர்களில் 10 பேர் கவிதைக்காக விருது பெற்றவர்கள் என்றும் குறிப்பிட்டார்.
மேலும் விவரங்களுக்கு இந்த ஆங்கில செய்திக் குறிப்பைக் காணவும் https://pib.gov.in/PressReleasePage.aspx?PRID=1822566
----
(Visitor Counter : 114
பிரதமர் அலுவலகம்
ஜோக்பானி-பிராட்நகர் 2-வது ஒருங்கிணைந்த சோதனைச் சாவடியை பிரதமர் கூட்டாக தொடங்கி வைக்கிறார்
ஜோக்பானி-பிராட்நகரில் அமைக்கப்பட்டுள்ள 2-ஆவது ஒருங்கிணைந்த சோதனைச் சாவடியை, பிரதமர் திரு நரேந்திர மோடி, நேபாள பிரதமர் திரு கே பி ஒலியுடன் இணைந்து நாளை  கூட்டாக தொடங்கி வைக்கவுள்ளார். இந்தியா-நேபாள எல்லையில் வர்த்தகம் மற்றும் மக்கள் எளிதில் சென்றுவர ஏதுவாக, ஜோக்பானி-பிராட்நகரில் இந்திய உதவியுடன் 2-ஆவது ஒருங்கிணைந்த சோதனைச்சாவடி அமைக்கப்பட்டுள்ளது.
நேபாளத்தில் ஏற்பட்ட நிலநடுக்கத்திற்குப் பிறகு, இந்திய அரசின் உதவியுடன் மேற்கொள்ளப்பட்டு வரும் வீடுகள் புனரமைப்புத் திட்டத்தின் முன்னேற்றம் குறித்தும், இரு பிரதமர்களும் ஆய்வு செய்தனர். கூர்கா மற்றும் நுவாகோட் மாவட்டங்களில் 50,000 வீடுகள் கட்டித்தரப்படும் என்ற இந்திய அரசின் வாக்குறுதியில், இதுவரை 45,000 வீடுகளுக்கான பணிகள் முடிக்கப்பட்டுள்ளது.
பிரதமர் அலுவலகம்
உலக உடல் இயன்முறை தினத்தையொட்டி உடல் இயன்முறையாளர்களின் பணிகளுக்கு பிரதமர் பாராட்டு
மக்களின் உடல் நலனைக் காப்பதில் முக்கிய பங்காற்றி உழைக்கும் அனைத்து உடல் இயன்முறையாளர்களுக்கும் பிரதமர் திரு நரேந்திர மோடி பாராட்டுத் தெரிவித்துள்ளார்.
இது குறித்து பிரதமர் வெளியிட்டுள்ள ட்விட்டர் பதிவில்;
“இன்று உலக இயன்முறை தினம், மக்களின் உடல் நலனைக் காப்பதில் முக்கிய பங்காற்றி உழைக்கும் அனைத்து உடல் இயன்முறையாளர்களை நான் பாராட்டுகிறேன். உடல் இயன்முறையை பிரபலமடையச் செய்வதற்கும், மேலும் நவீனமாக்குவதற்கும் நாம் முயற்சிக்க வேண்டும்”
-----
(
சுற்றுலா அமைச்சகம்
உத்தரப் பிரதேசத்தின் கோவர்தன், மதுராவில் ப்ரசாத் திட்டங்களை மத்திய சுற்றுலா அமைச்சர் திரு. ஜி. கிஷன் ரெட்டி காணொலி மூலம் திறந்து வைத்தார்
சுற்றுலா அமைச்சகத்தின் ப்ரசாத் திட்டத்தின் கீழ் கோவர்தன், மதுராவின் மேம்பாட்டின் ஒரு பகுதியாக கோவர்தன் பேருந்து நிலையத்தில் மேம்படுத்தப்பட்ட பல்வேறு வசதிகளை உத்தரப் பிரதேச முதலமைச்சர் திரு. யோகி ஆதித்யநாத் மற்றும் சுற்றுலா மற்றும் பாதுகாப்பு இணை அமைச்சர் திரு. அஜய் பட் ஆகியோருடன் இணைந்து மத்திய சுற்றுலா, கலாச்சாரம் மற்றும் வடகிழக்கு பகுதி வளர்ச்சி அமைச்சர் திரு. ஜி .கிஷன் ரெட்டி திறந்து வைத்தார்.
நிகழ்ச்சியில் காணொலி மூலம் பேசிய அவர், ப்ரசாத் திட்டத்தின் மொத்த ஒதுக்கீட்டில் சுமார் 25 சதவீதம் அளவுக்கு, அதாவது கிட்டத்தட்ட ரூபாய் 1200 கோடி மதிப்பிலான திட்டங்கள், யாத்திரைகள், ஆன்மீக மற்றும் பாரம்பரிய புத்தாக்கத்திற்காக உத்தரப் பிரதேசம் மற்றும் உத்தரகாண்டிற்கு இது வரை ஒதுக்கப்பட்டுள்ளதாக கூறினார்.
தொடர்ந்து பேசிய அவர், "நம் உடலில் இருந்து உயிரை பிரித்து எடுத்துவிட்டால் வேறு எதுவும் மிச்சம் இருக்காது. நமது நாட்டின் ஆன்மீக பாரம்பரியம் மற்றும் கலாசாரத்தை பாதுகாப்பது இதற்கு ஒப்பானதாகும். பிரதமர் நரேந்திர மோடி இதை முன்னெடுத்து சென்று நமக்கு வழிகாட்டுகிறார்," என்றார்.
ராமாயணம் மற்றும் புத்தர் பாதைகள் உள்ளிட்ட பல்வேறு ஆன்மிக பாதைகளில் சுற்றுலா உள்கட்டமைப்பை வலுப்படுத்துவதற்காக ஸ்வதேஷ் தர்ஷன் திட்டத்தின் கீழ் உத்தரப் பிரதேசத்திற்கு ரூபாய் 500 கோடி ஒதுக்கீடு செய்யப்பட்டுள்ளதாக அமைச்சர் கூறினார்.
மேலும் விவரங்களுக்கு, இந்த ஆங்கில செய்திக் குறிப்பைக் காணவும்:
https://www.pib.gov.in/PressReleasePage.aspx?PRID=1788425
விவசாயத்துறை அமைச்சகம்
தமிழகம் உள்ளிட்ட மாநிலங்களில் 286.79 லட்சம் மெட்ரிக் டன் நெல் கொள்முதல்
காரீப் 2020-21 பருவத்தில், தமிழகம், பஞ்சாப், ஹரியானா, உத்தரப்பிரதேசம், தெலங்கானா, உத்தராகண்ட், சண்டிகர், ஜம்மு காஷ்மீர், கேரளா, குஜராத் மற்றும் ஆந்திரப் பிரதேசத்தில் கடந்த 17-ஆம் தேதி வரை, 286.79 லட்சம் மெட்ரிக் டன் நெல் கொள்முதல் செய்யப்பட்டுள்ளது.
இது கடந்த ஆண்டு, இதே காலத்தின் கொள்முதலைவிட 18.61 சதவீதம் அதிகமாகும். இந்த கொள்முதல் மூலம் 24.78 லட்சம் விவசாயிகள், ரூ.54147.38 கோடி குறைந்தபட்ச ஆதரவு விலையைப் பெற்றுள்ளனர்.
மேலும் தமிழகம், கர்நாடகா, மகாராஷ்டிரா, தெலங்கானா, குஜராத், ஹரியானா, உத்தரப் பிரதேசம், ஒடிசா, ராஜஸ்தான் மற்றும் ஆந்திரப் பிரதேசத்தில் இருந்து குறைந்தபட்ச ஆதரவு விலையில் 45.10 லட்சம் டன் பருப்பு கொள்முதல் ஒப்புதல் வழங்கப்பட்டுள்ளது.
தமிழகம், மகாராஷ்டிரா, குஜராத், ஹரியானா மற்றும் ராஜஸ்தானிலிருந்து கடந்த 17-ஆம் தேதி வரை 60100.06 மெட்ரிக் டன் பாசி பயறு, உளுந்து, நிலக் கடலை மற்றும் சோயா பீன்ஸ் ஆகியவற்றை அரசு கொள்முதல் செய்துள்ளது. இதன் மூலம் 34918 விவசாயிகள், ரூ. 324.43 கோடி குறைந்தபட்ச ஆதரவு விலையைப் பெற்றுள்ளனர்.
இதே போல் தமிழ்நாடு மற்றும் கர்நாடகாவில் இருந்து 17-ஆம் தேதி வரை 5089 மெட்ரிக் டன் கொப்பரை தேங்காய், 3961 விவசாயிகளிடமிருந்து கொள்முதல் செய்யப்பட்டுள்ளது. இதன் மூலம் விவசாயிகளுக்கு ரூபாய் 52.40 கோடி குறைந்தபட்ச ஆதரவு விலை கிடைத்துள்ளது.
மேலும் விவரங்களுக்கு இந்த செய்திக் குறிப்பை ஆங்கிலத்தில் இங்கே காணவும்:
https://pib.gov.in/PressReleasePage.aspx?PRID=1673758
பெண்கள் மற்றும் குழந்தை நலன் அமைச்சகம்
பிரதமரின் அன்னை வந்தனைத் திட்டம்
மக்களவையில் கேள்வி ஒன்றுக்கு பெண்கள் மற்றும் குழந்தை மேம்பாட்டு அமைச்சர் திருமதி ஸ்மிருதி இரானி எழுத்துபூர்வமாக தாக்கல் செய்த பதிலில் கூறியதாவது:
பிரதமரின் அன்னை வந்தனைத் திட்டம், மத்திய அரசின் நேரடிப் பணபரிமாற்ற திட்டம். இத்திட்டம் வெளிப்படையாகவும், திறம்படவும் இணைய மேலாண்மை தகவல் மென்பொருள் மூலம் அமல்படுத்தப்படுகிறது. இத்திட்டத்தின் கீழ் மகப்பேறு பயன்கள் மாநிலங்கள் பராமரிக்கும் வங்கிக் கணக்கில் நேரடியாக வெளிப்படையான முறையில் செலுத்தப்படுகின்றன.
பெண்களுக்கு பாதுகாப்பு மற்றும் அதிகாரம் அளிக்க, சக்தித் திட்டம் சமீபத்தில் தொடங்கப்பட்டது. மேலும், பேறுகாலப் பயன் ரூ.6,000 இரண்டாவது குழந்தைக்கும் வழங்கப்படுகிறது. ஆனால் இது பெண் குழந்தைகளுக்கு மட்டுமே வழங்கப்படுகிறது.
பெண்கள் மேம்பாட்டுக்கு சக்தித் திட்டத்தின் கீழ் சாமர்த்தியா என்ற ஒருங்கிணைந்த துணைத் திட்டமும் உள்ளது. இதில் உஜ்ஜாவாலா, ஸ்வாதர் கிரஹ், வேலைபார்க்கும் பெண்களுக்கான விடுதி, வேலைபார்க்கும் பெண்களின் குழந்தைகளுக்கான தேசியக் காப்பகம் திட்டம் மற்றும் பிரதமரின் அன்னை வந்தனைத் திட்டம் ஆகியவை அடங்கியுள்ளன. சாமர்த்தியா திட்டத்தின் ஒவ்வொரு அம்சத்துக்கும் சிறப்பு ஒதுக்கீடு செய்யப்படுகிறது. பிரதமரின் அன்னைவந்தனைத் திட்ட அமலாக்கத்துக்கு சாமர்த்தியா திட்டத்தின் கீழ் போதிய பட்ஜெட் ஒதுக்கீடு செய்யப்படுகிறது.
பாதுகாப்பு அமைச்சகம்
விசாகப்பட்டினம் கடற்படை தளத்துக்கு, ‘‘பல்ராஜ்’’ இழுவை படகு விநியோகம்
‘‘பல்ராஜ்’’ என்ற 50 டன் இழுவை படகை, விசாகப்பட்டினத்தில் உள்ள கடற்படை தளத்தில், இந்துஸ்தான் ஷிப்யார்டு நிறுவனம் இன்று வழங்கியது.
கடற்படை போர்கப்பல்களை துறைமுகத்துக்கு கொண்டு செல்லவும், வெளியே அனுப்பவும், 50 டன் எடையுள்ள 3 போல்லார்டு இழுவை படகுகளை ரூ.260.70 கோடி செலவில் உருவாக்க கடந்த 2019 ஆம் ஆண்டு ஒப்பந்தம் செய்யப்பட்டது.
இவற்றில் ‘வீரன்’ மற்றும் ‘பல்ராம்’ என்ற 2 இழுவை படகுகள் கடந்த அக்டோபர் மாதம் விசாகப்பட்டினம் மற்றும் மும்பை கடற்படை தளங்களுக்கு விநியோகிக்கப்பட்டன. தற்போது 3 வது இழுவை படகு ‘பல்ராஜ்’ விசாகப்பட்டினம் கடற்படை தளத்தில் இன்று விநியோகிக்கப்பட்டது.
இந்த இழுவை படகுகள், கடற்படையின் விமானம் தாங்கி போர்க்கப்பல்கள் உள்பட மிகப் பெரிய போர்க்கப்பல்களையும் துறைமுகத்துக்குள் இழுத்துக் கொண்டு செல்லும் திறன் படைத்தவை. தற்சார்பு இந்தியா திட்டத்தின் கீழ் இந்த இழுவை படகுகள் தயாரிக்கப்பட்டன. கொரோனா பெருந்தொற்று சவால்களுக்கு மத்தியிலும், இந்த இழுவை படகுகளை தனது அயராத முயற்சியால் இந்துஸ்தான் நிறுவனம், கடற்படையிடம் ஒப்படைத்துள்ளது.
மேலும் தகவல்களுக்கு, இந்த ஆங்கிலச் செய்திக் குறிப்பைக் காணவும்:
https://www.pib.gov.in/PressReleasePage.aspx?PRID=1786618
பிரதமர் அலுவலகம்
பாரத ரத்னா நானாஜி தேஷ்முக் பிறந்த தினத்தில் பிரதமர் திரு நரேந்திர மோடி புகழாரம் சூட்டினார்
பாரத ரத்னா நானாஜி தேஷ்முக் பிறந்த தினத்தில் பிரதமர் திரு நரேந்திர மோடி புகழாரம் சூட்டியுள்ளார்.
‘சிறந்த தொலைநோக்குப் பார்வையாளரான பாரத ரத்னா நானாஜி தேஷ்முக் பிறந்த தினத்தை முன்னிட்டு அவருக்கு எனது வணக்கங்கள். அவர் நமது கிராமங்களின் வளர்ச்சி மற்றும் உழைக்கும் விவசாயிகளுக்கு அதிகாரம் அளிக்கத் தன்னையே அர்ப்பணித்தவர். 2017-ல் நானாஜியின் பிறந்த நாளை முன்னிட்டு நான் ஆற்றிய உரையை இங்கு பகிர்கிறேன்” https://t.co/KeWUhBvnPt https://t.co/jVkaRo4e9F" என பிரதமர் நரேந்திர மோடி ட்விட்டரில் பதிவிட்டுள்ளார்.
------
(
ஜவுளித்துறை அமைச்சகம்
ஹத்கர்கா சம்வர்தன் சகாயதா திட்டத்தின் கீழ் 2020-ம் ஆண்டு முதல் 2023 ஜூலை வரை கர்நாடகாவுக்கு ரூ.659.26 லட்சம் நிதி உதவி வழங்கப்பட்டுள்ளது
, திட்டம் உள்ளிட்ட பல திட்டங்களின் கீழ், தகுதிவாய்ந்த கைத்தறி முகவர்கள் மற்றும் கைத்தறி தொழிலாளர்களுக்கு தேவை அடிப்படையிலான நிதி உதவியை வழங்குவதற்காக ஜவுளி அமைச்சகம் தேசிய கைத்தறி மேம்பாட்டுத் திட்டத்தை செயல்படுத்தி வருகிறது.
ஹத்கர்கா சம்வர்தன் சகாயதா  திட்டத்தின் கீழ், கைத்தறி தொழிலாளர்களுக்கு தறிகள் மற்றும் உபகரணங்களை மேம்படுத்தவும், அவற்றின் தரத்தை மேம்படுத்தவும், உற்பத்தித்திறனை அதிகரிக்கவும் நிதி உதவி வழங்கப்படுகிறது.
2020-21 முதல் 2023-24 வரை  கடந்த மூன்று ஆண்டுகள் மற்றும் நடப்பாண்டில் எச்.எஸ்.எஸ் திட்டத்தின் கீழ் கர்நாடக மாநிலத்திற்கு ரூ.659.26 நிதி வழங்கப்பட்டுள்ளது.
2020-21- ஆண்டில் ரூ. 171.74 லட்சமும், 2021-22 ம் ஆண்டில் ரூ. 30.16 லட்சமும் 2022-23-ம் ஆண்டில் 341.64 லட்சமும் நடப்பு நிதி ஆண்டில் 14.07.2023 வரை ரூ. 115.72 லட்சமும் என மொத்தம் ரூ. 659.26 கர்நாடக மாநிலத்திற்கு வழங்கப்பட்டுள்ளது.
இத்தகவலை மத்திய ஜவுளித் துறை இணையமைச்சர் திருமதி தர்ஷனா ஜர்தோஷ் மாநிலங்களவையில் இன்று எழுத்துப்பூர்வமாக அளித்த பதிலில் தெரிவித்துள்ளார்.
வணிகம் மற்றும் தொழில்துறை அமைச்சகம்
வர்த்தக பாதுகாப்பு பிரிவு  நடவடிக்கையால் இந்திய ஏற்றுமதியாளர்களுக்கான வரி 11.67 சதவீதத்திலிருந்து 2.82 சதவீதமாக குறைப்பு
இந்திய ஏற்றுமதியாளர்களின் நலனைப் பாதுகாக்க, அவர்களுக்கு எதிராக இதர நாடுகள் நடத்தும் விசாரணைகளில் வர்த்தகத் தீர்வுகள் தலைமை இயக்குனரகம் தனது வர்த்தக பாதுகாப்பு பிரிவு மூலம் உதவி வருகிறது.
இந்தப் பிரிவு மத்திய மற்றும் மாநில அரசின் பல துறைகளுடன் ஒருங்கிணைந்து செயல்பட்டு இந்தியா நலனை பாதுகாக்கிறது. மானியங்களுக்கு எதிராக வெளிநாடுகள் விதிக்கும் இறக்குமதி வரிகள் விஷயத்தில், அமெரிக்கா, ஐரோப்பிய யூனியன் போன்ற நாடுகளின் விசாரணை அதிகாரிகளுடன் ஆலோசனை நடத்தி இந்திய அரசின் நிலைபாட்டை இந்தப் பிரிவு எடுத்துரைக்கிறது.
இதன் மூலம் இந்திய ஏற்றுமதி பொருட்களுக்கு, இதர நாடுகள் குறைந்த வரிகள் விதிப்பதை இந்த வர்த்தகப் பாதுகாப்புப் பிரிவு உறுதி செய்கிறது.
இந்தப் பிரிவின் நடவடிக்கை காரணமாக இந்திய பொருட்களுக்கு குறைந்தபட்சம் 3 முதல் 6 சதவீத வரிகளை இதர நாடுகள் விதிக்கின்றன. வர்த்தகப் பாதுகாப்புப் பிரிவின் தலையீட்டால் துருபிக்கிக்காத இரும்புப் பொருட்களுக்கு ஐரோப்பிய ஆணையம் மிகக் குறைந்த அளவில் 0.45 சதவீத வரி விதித்தது.
இந்தியாவில் இருந்து வரும் பாலிஎத்திலீன், டெரிபேத்தலேட் பிலிம், தகடு ஆகியவற்றுக்கு 2018ம் ஆண்டில் 11.67 சதவீத வரி விதிக்கப்பட்டது. வர்த்தகப் பாதுகாப்புப் பிரிவின் நடவடிக்கையால் இது 2.82 சதவீதமாக குறைக்கப்பட்டது.
மேலும் விவரங்களுக்கு, இந்த ஆங்கிலச் செய்திக் குறிப்பைக் காணவும்: https://pib.gov.in/PressReleasePage.aspx?PRID=1792237